《次韵内兄舒通叟太博寓云南僧舍》
宋代·陈著

河海翻飞信有由，相逢莫学楚囚愁。
人方椎髻说苏子，天把布衣存武侯。
世变古今张与翕，人心造化去中留。
云南高处应看透，许得溪翁入坐不。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。